UBERA ARANZETA (EH Bildu, 2018-05-03):
Larrauri andrea begira, egiten den planteamendua oso errealista da eta ikusteko aurrekontu hauek ahalbidetuko luketela oso modu errealistan, ordainketa horiek egitea, aurrekontu baten 0,2a bakarrik suposatuko luke.
Beraz, borondate politiko kontua da. Eta Gobernuaren erabakiren baitan dago, zeren hemen berdin da, oposizioko taldeak zer aurkezten dugun, Gobernuak beti aitzakia bat bilatzen duela pilota beste toki baten jartzea.
Proposatzen badugu negoziazioa, negoziazioa ez, lege bat behar da. proposatzen baldin badugu beste gauza bat, ez, aurrekontua da.
Hemen...
...proposatzen badugu negoziazioa, negoziazioa ez, lege bat behar da; proposatzen baldin badugu beste gauza bat, ez, aurrekontua da.
Hemen arazoa ez da teknikoa. Arazoa ez da teknikoa eta zuk aitortu duzu. Hemen arazoa da borondate politikoa eta lehentasun kontua, eta badirudi Gobernu honentzat ez dela lehentasuna eta ez duela borondate politikorik hau konpontzeko.
Zeren beste gauzekin egin duen bezala konponduko luke. Ez du behar izan lege bat aipatu dituzun murrizketa edo suspentsioan egon diren eskubide horiek berreskuratzeko. Ez da behar izan lege bat ezta negoziaziorik ere.
Zeren mahai orokorrean oraindik negoziazioa ez da eman eta Gobernua mahai gainean jarri dituena da Espainian jarritako kontu berberak.
Beraz, aitzakiak gutxi eta tranparik ez. Ez engainatu inor eta izan zintzoak baina, batez ere, zuek eskuratu dagokizuen ardura.
Guk gurea egingo dugu eta daukagun erremintak erabiliko ditugu. Egokiak izan daitezke edo ez. Saiatuko gara egokiak izan daitezen, baina nahi duguna da egoera hau konpontzea.
Zeren, zuk aipatu duzun bezala, lehentasun kontua da eta eskertzen dizugu behintzat horretan zintzoa izatea.
Lehentasun kontua eta lehentasun kontu horren ondorioz, borondate horren ondorioz mailaketa bat egin da eta hemen lehen mailako herritarrak daude eta bigarren mailako herritarrak daude, eta batzuei eskubideak ukatzen zaizkie eta beste batzuei pribilegioak onartzen zaizkie.
Eta hori da Gobernu hau egiten ari dena eta gero aitzakiak erabiltzen ditu hori mozorrotzeko eta hori apaintzeko.
Beraz, mesedez, inor ez engainatu.
Ez al gara herritar guztiak berdinak? Ez al ditugu eskubide eta betebehar berberak? Galdetzen dut.
Soilik jubilazioei begira, eta ez zait gustatzen alderaketak egitea erkidego desberdinen inguruan, adibidez, EHUn, EHUn ere jubilazioagatik kalte-ordaina ordaintzen dute. Hezkuntza sailburu hau jubilatzen bada, aurretiaz nola jubilatuko da? Nola jubilatuko da?
Edo zuek gobernatzen duzuen udaletan edota aldundietan, zer egin duzue? Zer egin duzue kalte-ordainak ordaintzeko? Zer egin duzue? Zergatik batzuei bai eta beste batzuei ez? Zein da diferentzia? Zein da arazoa edo zein izan da arazoa 2012ko martxoko akordioa ez betetzeko? Zein izan da arazoa? Teknikoa ez. Teknikoa ez.
Beraz, iruditzen zaigu borondate kontua dela. Goazen hitz egitera. Eta borondatea badaukate eta prest daude, oso modu errealistan indarrean dauden aurrekontuekin eta ditugun tresna guztiekin gaia bideratzeko eta konpontzeko, beste gai batzuk konpondu diren bezala.
Begira, aparteko ordainsaria eskuratzeko erabili zen argudioa izan zen 2007tik 2016 arteko ekitaldietako Kupo likidoa eta finantza konpentsazioa behin-betiko likidatzearen ondorioz emandako emaitzek aukera ematen zutela aparteko ordainsaria berreskuratzeko.
Horretarako aukera eman baldin bazuten, honetarako zergatik ez? Zergatik ez?
Ba lehentasun kontua da eta borondate politikoko kontua da. Hori da. Hori da fondoan eta sakonean dagoena. Beraz, goazen argi hitz egitera, ez?
Eta guk hemen eskatzen duguna da betetzeko, akordioak betetzeko daudela, legebiltzar hau errespetatu. Errespetatu.
Iruditzen zait Gobernuak legebiltzar hau eta hemengo aginduak eta akordioak errespetatuko balitu, Gobernu honen ere zilegitasunean irabaziko lukeela eta guztiok irabaziko genukeela zilegitasunean eta sinesgarritasunean euskal erakundeak.
Eta hori da eskatzen duguna betetzeko. Besterik ez, ez?
Eta gero, begira, ni ia, dauden ñabardurak eta matizak  - derecho suspendido, derecho recortado -  azkenean suspentsioan baldin badago eta hori ez bada berreskuratzen, murrizketa bat da. Murrizketa bat da, besterik ez.
Eta hemen hitzak erabili ditzakegu eta matizak erabili ditzakegu, baina azkenean kaltetuak badakigu zeintzuk diren: Betikoak, herritarrak.
Eta hemen garbi dago mailaketak daudela, lehen mailakoak eta bigarren mailakoak.
Eta aipatu duzue, behin eta berriro entzun dut 9/2012ko Dekretua denboraldi batetarako suspenditu zela. Ba denboraldi baterako suspenditu baldin bazen, jada bada garaia, ez? Bai, bada garaia berreskuratzeko.
Eta hemen guztiok koherentziaz jokatuko bagenu ba gehiago irabaziko genuke, zeren batzuk koherentziagatik epaituak izaten gara eta hor guztiok dugu hobetzeko, hori koherentziari dagokionean.
Baina iruditzen zaigu bada garaia eta momentua urrats bat emateko momentu honetan aukera dagoelako, teknikoki ez dagoelako arazorik, ezta aurrekontuei dagokienean ere, beraz, goazen lehentasunak aldatzera eta goazen beste era batetako gizarte bat eraikitzera guztion artean.